CVIJEĆE ZA MRTVE

Podsjeti me na tebe vjetar koji prolazi kroz prste

Sunce koje se krije među oblacima i ne trudi se izaći

Lišće koje počinje mijenjati boju

 iz zelene u žutu, narančastu, crvenu, smeđu

padne

 i na kraju samo

nestane

Podsjeti me na tebe tihi grad kroz koji prolazim

Tiha ulica tvoje kuće – nitko ne brine za nju

Podsjeti me na tebe vrijeme kada se sprema kiša

 I vrijeme kada se mrtvima donosi cvijeće

TRAVIAMENTO

Čuvam tvoje suze kao suvenir

Na majci, na jastuku

Sjećaju me da si me nekad volio,

Sjećaju me da si bio predivan kada si plakao

Čuvam tvoj smijeh kao suvenir

Zaluta nekad u moje snove i omete me i počnem te tražiti i zašto te nema? Zašto te nema?

zbog tebe u ogledalu vidim problem

Čuvam tvoje oči kao suvenir

Oči koje bi izgubile sjaj onda kada bi uhvatile moje

Dobro se sjećam da je to bio dan kada sam shvatila da te volim

Nisam sigurna zašto se tako osjećam

*Valjda* sam zalutala

Čuvam čvor u trbuhu kao suvenir

Možda ga izvade i možda

bude vrijedan tuđih divljenja

jer previše patnje si mi zadao, a ja te svejedno *volim*

i dan kada si me skoro utopio

dan je kada sam te se prestala bojati

budi siguran

da

nitko neće saznati

NAŠE RUKE SU UMJETNOST

Tvoje ruke su umjetnost

Kao grane pune snijega

Kao ona koja drži sunce

Tvoje ruke su umjetnost

I zamišljam si kako hodaš ulicom koju je prekrio snijeg

Kako se diviš svijetlu koje ne postoji

Mraku koji se probija

Zamišljam da ti je trebao zrak

Da si htio da te hladnoća zagrli

Da te zagrli jer znaš da nema tko drugi

Tvoje ruke su umjetnost, iako

Iako ne vjeruješ u sebe

Iako se ne voliš

Nažalost ista sam kao ti –